ตามที่มีประชาชนร้องเรียนผ่าน Platform Traffy Fondue ความว่า สำนักงานเขตบางนาเลือกปฏิบัติ นั้น                                                                 สำนักงานเขตบางนาขอเรียนชี้แจงข้อเท็จจริงกรณีนี้ว่า สืบเนื่องจากที่ผ่านมามีประชาชนร้องเรียนว่า พบมีการขับขี่รถยนต์ขึ้นไปบนทางเท้าเป็นระยะทางกว่า 10 เมตร เพื่อมุ่งหน้าไปยังจุดจุดหน้าศูนย์บริการมิตซูบิชิรุ่งเจริญ สาขาถนนสุขุมวิท ซึ่งนอกจากจะเป็นการกระทำที่ผิดกฎหมายแล้ว ยังอาจก่อให้เกิดอันตรายแก่ประชาชนที่ใช้ทางเท้าในการสัญจรไป-มาบริเวณนั้นได้ สำนักงานเขตบางนาจึงมีความจำเป็นต้องบังคับใช้กฎหมาย ด้วยการประสานแขวงทางหลวงสมุทรปราการซึ่งเป็นผู้รับผิดชอบดูแลทางเท้าบริเวณดังกล่าวให้นำเสาปูนจำนวน 2 เสา (ภาพถ่ายดังแนบ) ไปปิดกั้นเพื่อป้องปรามมิให้มีการกระทำที่ผิดกฎหมายอีก จึงส่งผลให้ผู้ที่เคยขับขี่รถขึ้นทางเท้าเข้าไปยังที่จอดไม่ได้รับความสะดวกดังที่ผ่านมาในอดีต เพื่อความปลอดภัยในชีวิตและทรัพย์สินของประชาชนที่ใช้ทางเท้า โดยคำนึงถึงสิทธิของประชาชนอย่างเท่าเทียมกัน ไม่มีการเลือกปฏิบัติแต่อย่างใด
สนง.เขตบางนาเลือกปฏิบัติ
ทางเท้าก็ไม่เรียบขรุขระ.. ไม่น่าจะเอาเสามาปักครับ.. ถ้ามีรถ วีลแชร์จริงๆน่าจะลำบาก